Епитафи у драгачевским селима: Лисице
Епитафи у драгачевским селима: Лисице су сведочанства преписана са крајпуташа и старих надгробних споменика у селу Лисице (Општина Лучани).

Споменик Милосави (†1858) (Лисице – Кукићи)
 овде почива
 МИЛОСАВА
 супруга јанићија Кукића
 пожив. 27. Г:
 умре 29 марта у 1858. год.
 без порода

Споменик Василији (†1860) (Лисице – Кукићи)
 овде почива
 ВАСИЛИЈА
 2 супруга Јанићија Кукића
 поживи 29. год:
 умре. 16. марта у 1860. Г:

Споменик Пауну Јеремићу (†1868) (Лисице – Кукићи)
 Овде почива
 ПАУН  П: ЕРЕМИЋ
 Б: кмет лисички
 поживи 44. Г.
 а умре 21. ноембра 1868. Г.
 Оваи билег подигоше му
 синови Јанићије и Милан
 З[а] В[ечни] С[помен]

Споменик Михаилу Давидовићу (†1904) (Лисице – Кукићи)
 Овај споменик
 опомиње ожалошћене
 сроднике и познанике
 где смртни остатци
 раб божи
 МИХАИЛА  ДАВИДОВИЋА
 почивају.
 Други долазак Христов
 очекује Михаило звани – Микић.
 Поживи 44. Г.
 у овом селу Лисицама
 као поштен и побожан човек.
 Његов живот узе
 одпадник вере и поштења
 (...)
 Живана Јовичића из Граба
 који подиже зликовачку руку
 и уби га из пушке
 7.ог. јуна у 1904 Год.
 на путу више Чачка...

Споменик Добросаву Спасојевићу (†1915) (Лисице – Кукићи)
 Приђи ближе роде мој
 и прочитај спомен овај
 дична Срба
 Храброг ратоборца
 ДОБРОСАВА СПАСОЈЕВИЋА
 из Лисица
 бивши војник 4. Чете
 1. бата. 10. пука 1. позива.
 Који поживи 26 год.
 и учествовао је у балкански
 и Европски рат.
 Разболијо се
 на положају код Словца,
 прикватига пољска Болница на Убу
 и тамо умро 7 август 1915. г.
 А тело му пренесе његова породица
 и сакранише овде у породично гробље.
 Бог да му душу прости.
 Овај му спомен подигоше
 мајка Ђурђија
 супруга Рајка
 и син му Богоје

Споменик Петру Давидовићу (†1915) (Лисице – Кукићи)
 Спомен овај показује
 житеља овог села Лисица
 ПЕТРА Ф. ДАВИДОВИЋА
 значара 4 Чете,
 1 Бат. 10. Пука, 3. позива
 учествовао у србско-турски
 Балкански рат 1912. г. и
 српско Аустријски Европски рат.
 Угледни Србин Петар
 бивши у грађанству кмет
 поживи 48. г. часно и поштено,
 А, као витешки јунак,
 осветник Косова,
 храбро борећи се
 против Аустро-Немаца
 бранећи Отаџбину
 проли своју крв
 а погибе на положају Кијеву,
 у округу Крагујевачком
 14. Октобра 1915. г.
 и тамо је сахрањен.
 Бог да му душу прости.
 Нашем никад незаборављеном
 родитељу
 овај спомен подижу
 син Милош
 и (...)

Споменик Михаилу Јеремићу (†19??) (Лисице – Кукићи)
 Ој Србијо отаџбино
 док у мени траје моћ
 ја те браник дан и ноћ
 МИХАИЛО ЈЕРЕМИЋ
 из Лиса
 бив. војник значар 4.чете
 4. батал. 4. пољ. артиљер. пука
 (...)
 Овај споменик подигоше му
 супруга Зорка
 синови Милош и Урош

Споменик Андрији Давидовићу (†1919) (Лисице – Кукићи)
 Ево гроба неизбежна двора
 ђе се одмара тело од умора
 Дични србин
 АНДРИЈА  ДАВИДОВИЋ
 бивши кмет
 и одборник овог села Лисица,
 А познат бивши ковач
 који часно и поштено
 поживи 57. Год
 А умро је 10 маја 1919. Год.
 Бог да му душу опрости
 Овај спомен подигошему
 супруга Крстина
 и ћери Тинка Милунка и Живана
 1920. Г.

Споменик Милану Спасојевићу (†1919) (Лисице – Кукићи)
 Овде почивају
 посмртни остатци
 мог супруга и нашег оца
 МИЛАНА С. СПАСОЈЕВИЋА
 земљоделца из села Лисица.
 Који је учествовао
 у Турском рату 1912. год.
 где је рањен
 на Ђурђевим стубовима код Рашке.
 Испусти своју племениту душу
 после кратког и тешког боловања
 7. јун. 1919. Г.
 у својој 48. год.
 Бог да му душу прости
 Овај надгробни Спомен
 подигоше му
 супруга Спасенија
 и синови Радосав Војислав Милић и Милутин

Споменик Драгићу Кукићу (†1929) (Лисице – Кукићи)
 Овде почива наш мили
 и никад не прежаљени отац
 упокоени Р.Б.
 ДРАГИЋ КУКИЋ
 из Лисица
 бивши кмет овог села
 и најспремнији мајстор,
 о планским кућама,
 радијо и зарадијо
 те купи велико имање,
 и велику Славу доживео,
 ћери удомијо синове
 иженио и унуке добијо,
 своју децу васпитао
 и велико им имање оставијо.
 Драгић је рођен у 1864 год.
 А у части и важењу
 поживијо 66 год.
 А престависе у вјечност
 23 марта 1929. Год.
 Бог да му душу прости
 Овај надгробни спомен
 подигоше му
 синови Борисав и Павле
 и унуци Петар Миладин и Милан
 и супруга Перка
 1930. г.

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи